**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2022-03-03 Nr. TAR1-41

Klaipėda

 Posėdis įvyko 2022-02-25, posėdžio pradžia 14:00 val.

 Posėdžio pirmininkas Jaroslav Dvorak.

Posėdžio sekretorė Jurgita Šekštėnienė

 Dalyvauja: Arūnas Andziulis, Asta Česnauskienė, Jurgita Drąsutytė, Renaldas Kulikauskas, Saulius Liekis, Tomas Meškinis, Deividas Petrolevičius, Vidmantas Plečkaitis, Irena Songinienė, Asta Zablockytė, Agnė Zabrynaitė, Vaida Raugelė.

 DARBOTVARKĖ:

1. Dėl Klaipėdos m. tarybos sprendimų projektų aktualiais NVO klausimais peržiūra.
2. Dėl savanorystės metų minėjimo 2022 m. Siūlyti merui/mero sekrektoriatui apdovanuoti penkis nusipelnusius Klaipėdos m. savanorius kovo 11 d. Lietuvos nepriklausomybės atkūrimo dieną.
3. Kiti klausimai.

* + - 1. SVARSTYTA. Klaipėdos miesto tarybos sprendimų projektų aktualiais NVO klausimais peržiūra.

 Nevyriausybinių organizacijų tarybos - (toliau NVO) pirmininkas pasidalino informacija kurią gavo iš Klaipėdos miesto savivaldybės administracijos, dėl Socialinių projektų dalinio finansavimo iš savivaldybės biudžeto lėšų ir Klaipėdos miesto savivaldybės 2022-2024 metų užimtumo didinimo programos projekto. Raštą persiųs visiems NVO tarybos nariams susipažinti.

 R. Kulikauskas paklausė raštu pirmininko dėl turto nurašyto savivaldybėje kur jis dingsta kai būna nurašytas, nebenaudojamas. Pirmininkas rašė laišką Turto skyriui šiuo klausimu ir gavo atsakymą, kad nenaudojamas turtas yra nurašomas ir sunaikinamas, pagal tvarką.

 Vyko diskusija.

 Toliau buvo aptarinėjamas projektas pakeisti Klaipėdos miesto savivaldybės tarybos 2014 m. balandžio 30 d. sprendimą Nr. T2‑81 „Dėl išmokos dydžio seniūnaičiams nustatymo ir Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“.

Savivaldybės tarybos sprendimo projekto esmė ir tikslas – atsižvelgiant į Lietuvos Respublikos vietos savivaldos įstatymo 33 straipsnio 16 dalį, sprendimo projektu siekiama padidinti seniūnaičių išlaidų, susijusių su jo, kaip seniūnaičio, veikla savivaldybėje vieno mėnesio išmokos dydį – 70,00 Eur (buvęs išmokos dydis, galiojęs iki šio sprendimo projekto priėmimo – 50 eurų), bei išmokų seniūnaičiams su jų, kaip seniūnaičių veikla susijusioms išlaidoms apmokėti mokėjimo ir atsiskaitymo tvarkos apraše numatyti, kad seniūnaičių išmokos, susijusios su seniūnaičių veikla, būtų mokamos tik seniūnaičiams, pateikusiems praėjusių kalendorinių metų seniūnaičio veiklos ataskaitą už pasibaigusį laikotarpį. Kompensuoti patirtas seniūnaičio su jo, kaip seniūnaičio veikla susijusias kanceliarijos, pašto, telefono, internetinio ryšio, transporto paslaugų, kiek jų nesuteikia ar tiesiogiai neapmoka Savivaldybės administracija, išlaidas Savivaldybės biudžeto lėšomis. Skatinti bendruomenės atstovų – seniūnaičių aktyvumą priimant svarbius seniūnaitijų gyventojams sprendimus, tikėtina, kad daugiau asmenų pageidaus būti išrinkti seniūnaičiais, geriau bus atstovaujami seniūnaitijos gyventojų interesai, bus didesnis suinteresuotumas ir paskata dalyvauti seniūnaičių veikloje, bei teikiant veiklos ataskaitas bus aktyviau viešinami gyventojams seniūnaičių atlikti darbai.

V. Plečkaitis pasisakė, kad didinti išmoką yra būtina, jei pateiktoje ataskaitoje už atliktą veiklą, matosi atlikti darbai (aktyvų realų pokytį paremtą rodikliais, atliktus realius darbus) galėtų būti dar didesnė. Šiai minčiai pritarė ir V. Raugelė.

 Vyko diskusija.

NUTARTA:

Bendru sutarimu pritarta išmokų seniūnaičiams su jų, kaip seniūnaičių veikla susijusioms išlaidoms apmokėti mokėjimo didinimui.

Taip pat buvo svarstomas projektas pakeisti Klaipėdos miesto savivaldybės tarybos 2019 m. gegužės 30 d. sprendimą Nr. T2‑138 „Dėl Klaipėdos miesto savivaldybės bendruomeninių organizacijų tarybos sudėties ir nuostatų patvirtinimo“. Tarybos nariai teiravosi kokie skirtumai tarp nevyriausybinių ir bendruomeninių organizacijų (toliau BO). V. Raugelė teigė, kad skirtingi įstatymai reguliuoja tokių organizacijų veiklą. Taip pat ji mano, kad šis pakeitimas yra reikšmingas, nes Klaipėdos m. atsirado ne viena bendruomenės vienijanti organizacija, todėl būtina atnaujinti tvarkas ir iškilo klausimas dėl delegavimo. Taip pat ji pasiūlė daryti bendrus posėdžius su BO taryba. Buvo keltas klausimas susitarti kas deleguos atstovus į BO tarybą. R. Kulikauskas pasisakė, kad tai naujas dalykas ir Vilniuje prieš pusę metų atsirado antroji skėtinė organizacija ir pateikė informacijos apie skirtumus tarp NVO ir BO. Jis teigė, kad svarbi informacija turi būti Registro centrui pateiktos BO ataskaitos, nes NVO privalo pateikti ataskaitas. J. Dvorak klausė kas vyksta jei vienos organizacija susilpnėja, o kt. sustiprėja. Ar keičiasi tarybos sudėtis? Tarybos nariai išreiškė susirūpinimą, kad gali kilti konfliktai tarp skirtingų organizacijų.

NUTARTA:

Bendru sutarimu siūlyti sprendimų rengėjams svarstyti BO atstovų delegavimo į tarybą kriterijus ir padaryti susitikimą/aptarimą su bendruomeninių organizacijų atstovais.

2. SVARSTYTA. Savanorystės metų minėjimo 2022 m. Siūlyti merui/mero sekretoriatui apdovanoti penkis nusipelniusius Klaipėdos m. savanorius kovo 11 d. Lietuvos nepriklausomybės atkūrimo dieną.

Pirmininkas pristatė darbotvarkės klausimą, pateikė savo siūlymą, kad Kovo 11 d. būtų apdovanoti savanoriai. Apdovanojimą įteiktų Meras.

V. Raugelė ir S. Liekis išsakė savo siūlymą, bei nuomonę, kad jau mažai laiko liko iki šios datos gali pritrūkti laiko, nereikia įvardinti savanorių kiekio, bet būtų labai gražu jei būtų skirta viena metuose diena, metų gale kaip pavyzdys gruodžio 5 d. Savanorių apdovanojimui.

D. Petrolevičius siūlo apie procedūros sukūrimą, kaip atrinkti savanorius. Vienas iš siūlymų būtų, kad KMSA sukurtų internetinėje svetainėje nuorodą, kurioje būtų galima matyti siūlomus Savanorius už kuriuos būtų galima balsuoti.

V. Raugelė siūlo inicijuoti NVO tarybai kasmetinį renginį Savanorių apdovanojimus, kuris galėtų būti kaip tradicija, kiekvienais metais, bet reikia procedūros dėl savanorių atrinkimo.

Pirmininkas siūlo NVO tarybos nariams pagalvoti, kaip tiksliai ir kokia procedūra tai turėtų būti tam, kad tai įgyvendinti.

Vyko diskusija

 NUTARTA:

 Informacija išklausyta.

 Iki sekančio posėdžio apgalvoti procedūrą dėl savanorių apdovanojimų.

1. SVARSTYTA. Kiti klausimai.

Pirmininkas paklausė, kada planuojamas sekantis NVO tarybos posėdis, daugumos nuomone būtų patogiausia posėdį daryti 2022-04-01, 14:00 val.

NUTARTA:

Kitas NVO tarybos posėdis vyks 2022-04-01, 14:00 val.

Posėdžio pabaiga 15:45 val.

Posėdžio pirmininkas Jaroslav Dvorak

Posėdžio sekretorė Jurgita Šekštėnienė